Viimevuotisen hyvän palautteen kannustamana vietämme taas lautapelien ja palapelien vaihtoviikkoja 6.-24.11. Voit tuoda vaihtoon pelikuntoiset, tarpeettomiksi jääneet pelit tai hakea kotiin uutta pelattavaa muiden tuomista. Mukana ovat pääkirjaston Aallon kirjasto, Nurmo, Peräseinäjoki ja Ylistaro, ja pelejä voi jättää myös kirjastoautoihin, joista ne kulkeutuvat Aallon kirjaston vaihtopöytään. Vaihtoviikot päättyvät Älä osta mitään -päivänä pe 24.11. Käyttökuntoisten tavaroiden kierrättäminen käyttäjältä toiselle onkin erinomainen vaihtoehto uuden ostamiselle. Toiselle tarpeeton on toiselle aarre!
Ylistaron monipalvelukirjasto ja Seinäjoen kaupunginkirjasto